അശ്ലീലചിത്രങ്ങള്ക്ക് അടിമയായ ഭര്ത്താവിന്റെ ഉപദ്രവം പരാതിയുമായി യുവതി ബെംഗളൂരു: അശ്ലീലചിത്രങ്ങള്ക്ക് അടിമയായ ഭര്ത്താവിന്റെ ക്രൂരമര്ദ്ധനത്തില് പരാതിയുമായി യുവതി . ബെംഗളൂരു ജയനഗര് സ്വദേശിയായ 36കാരിയാണ് ഭര്ത്താവിനെതിരേ ബെംഗളൂരു ഫസ്റ്റ് അഡീഷണല് ചീഫ് മെട്രോപൊളിറ്റന് മജിസ്ട്രേറ്റ് കോടതിയില് പരാതിപ്പെട്ടത് . തുടര്ന്ന് കോടതിയുടെ നിര്ദേശപ്രകാരം ബസവനഗുഡി വനിതാ പോലീസ് ഭര്ത്താവിനെതിരേ കേസെടുത്തു. 2019 നവംബറിലാണ് ഇരുവരും വിവാഹിതരായത്. എന്നാല് ഭര്ത്താവ് അശ്ലീലചിത്രങ്ങള്ക്ക് അടിമയാണെന്നും ഇതിനെ എതിര്ത്തപ്പോള് മര്ദനം തുടര്ന്നുവെന്നുമാണ് യുവതിയുടെ ആരോപണം. ഭര്ത്താവ് അശ്ലീല വെബ്സൈറ്റുകള്ക്ക് അടിമയായിരിക്കുകയാണ്. മാത്രമല്ല, രാത്രി വൈകുംവരെ ഓണ്ലൈനില് കോള് ഗേള്സുമായി ചാറ്റിങ്ങുമുണ്ട്. ഈ പെണ്കുട്ടികള്ക്കായി ധാരാളം പണമാണ് ചിലവഴിക്കുന്നത്. നിരവധി അശ്ലീല വെബ്സൈറ്റുകളും പണം നല്കി സബ്സ്ക്രൈബ് ചെയ്തിട്ടുണ്ട്. ഇതിന് പുറമേ തന്റെ ചിത്രങ്ങള് ഓണ്ലൈനില് പരിചയപ്പെട്ട കോള് ഗേള്സിന് അയച്ചുനല്കിയെന്നും പരാതിയില് യുവതി ചൂണ്ടിക്കാട്ടുന്നു . വ്യാജ വിവരങ്ങള് നല്കി മാട്രിമോണിയല് വെബ്സൈറ്റില് ഭര്ത്താവ് രജിസ്റ്റര് ചെയ്തിട്ടുണ്ടെന്നും യുവതി ആരോപിക്കുന്നുണ്ട്. കൂടാതെ പഴകിയ ഭക്ഷണമാണ് തനിക്ക് കഴിക്കാന് നല്കുന്നതെന്നും കുടുംബത്തിലെ പല ചടങ്ങുകളില് നിന്നും തന്നെ മാറ്റിനിര്ത്തിയതായും ഉപദ്രവങ്ങള്ക്ക് ഭര്തൃവീട്ടുകാരുടെ പിന്തുണയുണ്ടെന്നും പരാതിയിലുണ്ട്.The post അശ്ലീലചിത്രങ്ങള്ക്ക് അടിമയായ ഭര്ത്താവിന്റെ ഉപദ്രവം പരാതിയുമായി യുവതി first appeared on MalayalamExpressOnline.